**RO**

**ANEXĂ**

*Proiect de*

**DECIZIE NR. 1/2017 A SUBCOMITETULUI PENTRU INDICAȚII GEOGRAFICE**

**din XXXXXX**

**de modificare a anexelor XXX-C și XXX-D la Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte**

SUBCOMITETUL PENTRU INDICAȚII GEOGRAFICE,

având în vedere Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, în special articolul 306 alineatul (4) litera (b),

întrucât:

(1) Acordul dintre Uniunea Europeană și Republica Moldova cu privire la protecția indicațiilor geografice ale produselor agricole și alimentare a intrat în vigoare la 1 aprilie 2013.

(2) Acordul respectiv a fost încorporat, ulterior, în Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (denumit în continuare „acordul”), care a intrat în vigoare la 1 septembrie 2014.

(3) Articolul 298 din acord prevede posibilitatea de a adăuga în anexele XXX-C și XXX-D la acord noi indicații geografice care trebuie să fie protejate, după finalizarea procedurii de opoziție și după examinarea unei sinteze a caietelor de sarcini conform articolului 297 alineatele (3) și (4), în mod satisfăcător pentru ambele părți.

(4) Procedura și examinarea respective au fost finalizate, iar anexa XXX-C și anexa XXX-D pot fi, prin urmare, modificate,

DECIDE:

*Articolul 1*

Anexa XXX-C și anexa XXX-D la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte sunt înlocuite de textul din anexa la prezenta decizie.

*Articolul 2*

Prezenta decizie intră în vigoare la data adoptării sale.

Adoptată la Chișinău la XXXXXX.

Pentru Subcomitetul pentru indicații geografice

|  |  |  |
| --- | --- | --- |
| Președintele și șeful delegației din Republica Moldova |  | Secretarul subcomitetului |
| Lilia Bolocan |  | Secretarul Republicii Moldova  Liliana Vieru  Secretarul UE  Małgorzata Śliwińska -Klenner |